Ministru kabineta rīkojuma projekta „Par Ministru kabineta 2013.gada 2.aprīļa rīkojuma Nr.127 *„Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā” atcelšanu”* sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 2.aprīļa rīkojums Nr.127 *„Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā”* 2.2.apakšpunkts.Jelgavas pilsētas domes 2013.gada 28.novembra lēmums Nr.15/17 *„Par Jelgavas pilsētas domes 2012.gada 27.septembra lēmuma Nr.12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā” atzīšanu par spēku zaudējušu”.* |
| 2. | Pašreizējā situācija un problēmas | Ar Ministru kabineta 2013.gada 2.aprīļa rīkojumu Nr.127 *„Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā”* (turpmāk – rīkojums Nr.127) Ministru kabinets pieņēma lēmumu atļaut Veselības ministrijai nodot bez atlīdzības Jelgavas pilsētas pašvaldības īpašumā valsts nekustamo īpašumu (nekustamā īpašuma kadastra Nr. 0900 008 0092) - Kārklu ielā 67, Jelgavā, kas ierakstīts zemesgrāmatā uz valsts vārda Veselības ministrijas personā (turpmāk – nekustamais īpašums).Jelgavas pilsētas dome ar 2012.gada 27.septembra lēmumu Nr.12/9 *„Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā”* pieņēma lēmumu piekrist pārņemt no valsts bez atlīdzības nekustamo īpašumu – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu.Rīkojuma Nr.127 2.punkts nosaka, ka Jelgavas pilsētas pašvaldībai saskaņā ar *Publiskas personas mantas atsavināšanas likuma* 42.panta pirmo daļu šā rīkojuma 1.punktā minēto nekustamo īpašumu: 2.1.izmantot pašvaldības autonomo funkciju nodrošināšanai – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu; 2.2.bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minēto pašvaldības funkciju nodrošināšanai.Pēc rīkojuma Nr.127 pieņemšanas Jelgavas pilsētas dome (turpmāk – pašvaldība) 2013.gada 8.augustā ar vēstuli Nr. 2-12/937 *„Par nekustamā īpašuma Kārklu ielā 67, Jelgavā nodošanu Jelgavas pilsētas pašvaldības īpašumā”* informēja Veselības ministriju, ka, pieņemot pašvaldības 2012.gada 27.decembra lēmumu Nr.12/9 „Piekrišana nekustamā īpašuma Kārklu ielā 67, Jelgavā pieņemšanas pašvaldības īpašumā”, Jelgavā tika plānots, piesaistot Eiropas Savienības finansējumu, īstenot projektu *„Nodarbinātības aktivitāšu centra bezpajumtniekiem un sodu izcietušām personām*” (turpmāk – pašvaldības projekts), kura mērķis – attīstīt personu sociālās un funkcionālās prasmes, veicinot un motivējot to iesaisti nodarbinātības pasākumos un integrāciju sabiedrībā. Pašvaldības projekts netika atbalstīts Eiropas Savienības fondu līdzfinansējuma saņemšanai. Pašvaldība ar 2013.gada 8.augusta vēstuli Nr. 2-12/937 informēja Veselības ministriju par to, ka pārņemot nekustamo īpašumu, to nebūs iespējams izmantot rīkojuma Nr.127 2.punktā minētās pašvaldības vienas funkcijas (sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu) nodrošināšanai, tādēļ pašvaldība plāno nekustamo īpašumu izmantot savu autonomo funkciju realizēšanai pēc vajadzības. Veselības ministrija informēja pašvaldību, ka lai nodrošinātu, ka pašvaldība nekustamo īpašumu izmantos pašvaldības autonomās funkcijas nodrošināšanai, saskaņā ar Publiskas personas mantas atsavināšanas likuma 42.panta otro daļu rīkojumā Nr.127 nosakāmas konkrētas pašvaldības funkcijas un ka nekustamais īpašums bez atlīdzības nododams valstij, ja tas vairs netiek izmantots šā rīkojumā minētās funkcijas nodrošināšanai. Veselības ministrija informēja Jelgavas pilsētas domi, ka Veselības ministrija sagatavos grozījumu projektu rīkojumā Nr.127, gadījumā, ja pašvaldība iesniegs informāciju par precizējumiem, norādot pašvaldības konkrētas autonomās funkcijas, kuru realizācijai izmantos nekustamo īpašumu.Pašvaldība ar 2013.gada 2.septembra vēstuli Nr.2-12/6186 *„Par nekustamo īpašumu Kārklu ielā 67, Jelgavā”* informēja, ka ņemot vērā, ka pašvaldības projekts netika atbalstīts Eiropas Savienības līdzfinansējuma saņemšanai un nekustamā īpašuma izmantošanu konkrētas autonomās funkcijas veikšanai pašvaldība nevar nodrošināt, nekustamais īpašums pašvaldībai nav nepieciešams. Jelgavas pilsētas dome 2013.gada 28.novembrī pieņēma lēmumu Nr.15/17 *„Par Jelgavas pilsētas domes 2012.gada 27.septembrī pieņēma lēmumu lēmuma Nr.12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā” atzīšanu par spēku zaudējušu”.*Sakarā ar minēto, Veselības ministrija nekustamo īpašumu nav nodevusi pašvaldības īpašumā, nekustamā īpašuma tiesiskais statuss nav mainījies, nav veikti grozījumi zemesgrāmatā par īpašnieka maiņu. Nekustamais īpašums ierakstīts Jelgavas pilsētas zemesgrāmatas nodalījumā Nr.100000506733 uz Veselības ministrijas vārda (kadastra Nr. 0900 008 0092). Nekustamais īpašums sastāv no zemesgabala 2777 m2 platībā (kadastra apzīmējums 01000930684) un ēkas 576,7 m2 (ēkas kadastra apzīmējums 09000080092023).Nepieciešams pieņemt Ministru kabineta rīkojumu par rīkojuma Nr.127 atcelšanu. |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Ministru kabineta rīkojuma „Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā” projekta (turpmāk – Ministru kabineta rīkojuma projekts) mērķis un būtība ir pieņemt Ministru kabineta rīkojumu par rīkojuma Nr.127 atcelšanu.Ministru kabineta rīkojuma projekts pilnībā atrisinās anotācijas 2.punktā minēto problēmu. |
| 5. | Projekta izstrādē iesaistītās institūcijas | Veselības ministrija, Jelgavas pilsētas dome, slimnīca. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neskar trešo personu intereses |
| 7. | Cita informācija | Ministru kabineta rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Nekustamais īpašums atrodas valsts sabiedrības ar ierobežotu atbildību „Slimnīca „Ģintermuiža”” lietošanā un apsaimniekošanā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija un Jelgavas pilsētas dome |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar |
| 6. | Cita informācija. | Nav |

Anotācijas II, IV, V un VI sadaļa – Ministru kabineta rīkojuma projekts šīs jomas neskar.

Veselības ministre I.Circene

02.12.2013 16:16

853

I.Brūvere,

67876061, Ieva.Bruvere@vm.gov.lv